《乳燕飞 二月十五日游花市》
清代·张慎仪

花市花如堵。况花朝、春光当午，又无风雨。千万春魂齐唤醒，婉娩昵人欲语。

问谁与、群芳为主。酹醑征歌还起舞，正毋庸。金璧酬初。

只要把、春留住。紫骝嘶断城西路。正沿堤、杏蕾弄旭，桃鬟浥露。

茗舍酒帘仍几处，但换了几今古。总觉是、繁华非故。

算百五青阳未暮，趁鞭丝帽影寻诗去。搜不尽，奚囊句。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。